《和丹岩入屋韵》
宋代·卫宗武

得庐莫恨太婆娑，缭以芳蘅葺以荷。
徙舍借车家具少，架书充栋手编多。
且甘穷巷饮瓢乐，须有文朋载酒过。
他日不妨更爽垲，诗人宁逊庾并罗。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。